বানিয়াচং প্রতিনিধি ॥ বানিয়াচংয়ে এক বাড়ীতে গ্যাস সিলিন্ডার থেকে অগ্নিকান্ডের ঘটনা ঘটেছে। এতে প্রায় ৩০ হাজার টাকার ক্ষয়ক্ষতি হয়েছে। তবে সিলিন্ডারটি বিস্ফোরিত হলে লোকজনের প্রাণহানিসহ বেশ কয়েকটি বাড়ী পুড়ে যাওয়ার আশংকা ছিল। গতকাল বুধবার রাত ১০টার দিকে যাত্রাপাশা গ্রামের দোকানিয়া হাটির মহিম আলীর বাড়ীতে রান্না করার সময় গ্যাসের পাইপ লাইনে আগুন ধরে যায়। এসময় সিলিন্ডারটি ঘর থেকে উঠানে ছুড়ে ফেলে দেয়ায় গ্যাসের আগুন দাউ দাউ করে চতুর্দিকে ছড়িয়ে পড়ে। বাড়ীর লোকজনসহ এলাকাবাসী আপ্রাণ আগুন নেভার চেষ্টা চালান। খবর পেয়ে দমকল বাহিনীর লোকজন ছুটে আসে। জনতা ও দমকল বাহিনীর সম্মিলিত প্রচেষ্টায় সিলিন্ডারটিকে বিস্ফোরণের হাত থেকে রক্ষাসহ আগুন নেভানো সম্ভব হয়। তবে এ ঘটনায় একটি ঘরের একাংশসহ বেশ কিছু জিনিসপত্র পুড়ে প্রায় ...